Aalborg Stiftstidende, 1827-09-25
Den nyelig ved Døden afgangne Exdeputerede Hr. Manuel var født i December 1775, Søn af en Notarius. Han studerede i Nimes, blev derpaa Officeer 1793 og tjente med Udmærkelse i de Jtalienske Felttoge, hvor han steg til Ritmester. Men paa Grund af Svagelighed tog han sin Afsked 1797, og levede siden som Procurator, først i Digne, siden i Aix. Efter Napoleons Aftakkelse understøttede han Dannelsen af en foreløbig Regerings Commission, og forfattede Kamrenes Erklæring til det Franske Folk, hvori de Ord: "Napoleons Søn kaldes til Keiserdømmet ved Statens Forfatninger" ikke ere af ham. Derefter betraadte han Talerstolen som Deputeret fra Vender, og nævnedes snart som en af de ypperste Talere paa venstre Side. J 1823 stod han i Spidsen for Modstanderne mod det Spanske Felttog. Han talede stedse, saa ofte Leilighed gaves, om "Revolutionens velgjørende Følger," og da han den 26de Februar samme Aar, med Henpegning paa Ludvig den Sextendes Død, vovede at erklære: "Frankrig følte, at det ved nye Former og ny Kraftyttring - - " blev han afbrudt ved Raabet: "Bort med Kongemordernes Talsmænd!" og et formeligt Andragende om hans Udelukkelse af Kammeret blev antaget. Da han desuagtet igjen indfandt sig den 4de Marts, blev han ved en Piket Gensdarmer ført ud af Salen. Dette var Slutningen paa hans politiske Levned. Den 24de f. M. blev han af et uhyre Følge ledsaget til Graven. Unge Menneskeer vilde bære Kisten, da de troede, at Politianordningen desangaaende kuns var gjældende indenfor og ikke udenfor Hovedstadens Porte, men da de bleve underrettede om, at det heller ikke udenfor Staden var tilladt at bære Liget, erklærede de, at de i det mindste vilde trækkeLigvognen. Hestene bleve altsaa fraspændte og Vognen blev trukken af de unge Mennesker omtrent halvanden Mils Vei uden nogen hindring, indtil man kom til Barrieren ved Belleville, hvor der forefandtes en anden med fire Heste forespændt Ligvogn, som Øvrigheden havde ladet bringe did, og i hvilken Kisten blev sat efter befaling af en Gensdarmeri-Officeer. Herrerne Lafitte, Lafayette, med Flere, holdt Taler over Graven, som var paa Kirkegaarden la Chaise, tæt ved General Foyls Grav. - Lafitte, som først tog Ordet, sagde: "Frankrigs Tab blive med hver Dag smerteligere. Næppe har Foy's Grav lukket sig, før vi allerede igjen maae vise Manuel den sidste Hæder. Manuel var stor Taler og endnu større Borger. Hans Fædrenelandskjærlighed anede de os truende Ulykker; han havde Mod til at forudsige dem, og blev derfor reven bort fra Talerstolen. Siden den Tid skulde vore Stemmer dagligen forenede have protesteret imod denne Krænkelse af National-Repræsentationen; denne store Retfærdigheds Handling har ikke fundet Sted; og dog følte Manuel endnu stedse ligestor Kjærlighed for sine Medborgere. Han anklagede dem aldrig; tværtimod, i Ensomhedens Stilhed beskæftigede han sig uophørlig med deres Fordele, dannede Ønsker for deres Fordele og forberedte sig ved nyttige Arbejder til engang, mere glimrende end nogensinde, at forsvare dem. Da vi nu ikke meere kunne faae ham at see paa Talerstolen, saa ville vi dog idet mindste lønne ham hans øjebliklige Tilbagesættelse med lang og varig Hylding. Lader os ved hans Grav lære at tjene dem for deres egen Skyld. allene, aldrig at fortvivle om dem. Lev vel, Manuel! og nyd hinsides den Fred, som bliver den af Menneskeheden Velfortjente til Deel! Det taknemmelige Frankrig vil stedse mindes dine offentlige Dyder, men skulle denne Erindring nogensinde udslukkes, saa er der endnu een - Erindringen om dine offentlige Dyder - som evigt bliver staaende i de Hjerter, som have været Vidner til din Sjæls Ro, Kraft og Godhed. Fortræffelige Mand, store Borger, aldrig vil Du ophøre at være os en Gienstand for Beundring og Beklagelse." - General Lafayette, som dernæst tog Ordet, gjennemgik med meget Diervhed mod Regeringen Hovedmomenterne i den hedengangne Ædlings daadfulde Liv og endte med en skarp Erindring om Nationalgardens Opløsning. - Efter flere Taler, som varede fra Kl. 4 til 6, ophørte Ceremonien, og den forsamlede Menneskemasse, som udgjorde over 100000, skiltes roligt fra hverandre.